Alaquàs inaugurarà aquest divendres l'exposició fotogràfica "Xarxes des de Nicaragua"
29/08/2012

# Alaquàs inaugurarà aquest divendres l'exposició fotogràfica "Xarxes des de Nicaragua"

*   29/08/2012
*   [Imprimir](#)
*   Compartir
*    https://www.alaquas.org/documento.asp?id\_do=13384

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13384%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inaugurar%C3%A0%20aquest%20divendres%20l%27exposici%C3%B3%20fotogr%C3%A0fica%20%22Xarxes%20des%20de%20Nicaragua%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13384/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13384/29082012expoar08_Form_4.jpg)](https://www.alaquas.org/ficheros/documentos/2012/2/13384/29082012expoar08_Form_10.jpg "<a href='https://www.alaquas.org/ficheros/documentos/2012/2/13384/29082012expoar08_Form_10.jpg' target=_blank><i class='fa fa-external-link' aria-hidden='true'></i>.Alaquàs inaugurarà aquest divendres l'exposició fotogràfica \"Xarxes des de Nicaragua\"</a>")

El Castell d'Alaquàs acollirà el divendres 31 d'agost a les 20h a la sala Vilaragut aquesta exposició fotogràfica realitzada pels membres de l'associació Xarxa Educativa Solidària Xarxes

El pròxim divendres 31 d'agost, a les 20 h, s'inaugurarà al Castell d'Alaquàs l'exposició fotogràfica Xarxes des de Nicaragua. Les imatges han estat realitzades per membres de l'associació Xarxa Educativa Solidària XARXES que han viatjat a Nicaragua per conèixer la seua realitat educativa.

XARXES va començar el seu projecte a Nicaragua l'any 2006 i està composada principalment per mestres que viatgen al país centreamericà i que traslladen aquesta experiència al seus centres educatius. Les tasques de sensibilització de XARXES tracten de fer visible una altra realitat d'aquest món amb aquesta exposició, no només a les escoles i instituts del Baix Maestrat i Terres de l'Ebre, d'on són la majoria dels membres de l'associació, sinó també al conjunt de la societat.

Les imatges que es presenten no han estat preparades ni coordinades expressament per a l'exposició sinó que han estat creades espontàniament per diferents persones que han viatjat amb XARXES i que han volgut guardar un record diferent d'un moment viscut, un paisatge, unes mirades, un detall curiós... Cada una d'elles parla silenciosament a qualsevol que les vulga mirar i observar. Ens conviden a reflexionar sobre una realitat ben diferent, de vegades dura, de vegades alliçonadora. Una realitat no tan llunyana que fins al 15 de setembre podrem fer més pròxima i visitar tantes vegades com vulguem.

A la inauguració tindrà lloc una xicoteta xerrada sobre l'associació i sobre com es van realitzar les fotografies. Aquesta exposició ha estat possible gràcies a l'Obra Social de Catalunya Caixa-Fundació Caixa Tarragona, que financia projectes que han rebut un suport majoritari a través del programa "Tu ajudes 2011".